# print

&Kurt.Pfeifle; &Kurt.Pfeifle.mail;
&tradClaudiuCostin;

2002-06-23
1.00.00

Dispozitivul de I/E print vă permite să răsfoiţi rapid diferitele secţiuni ale &kdeprint; prin intermediul folderelor virtuale. Aceste foldere vă afişează informaţii despre subsistemul de tipărire.

`print:/` reprezintă unul din multele dispozitive utile implementate de &kde;. Pentru a-l accesa nu trebuie decît să scrieţi `print:/` în cîmpul de adresă al &konqueror;. `print:/` nu oferă numai un acces în mod citire la subsistemul de tipărire, ci vă permite să modificaţi setările imprimantelor şi de asemenea să adăugaţi noi imprimante şi clase.

Dacă o anumită operaţie sau anumite informaţii nu sînt accesibile unui utilizator normal, vi se va cere parola de "administrator" sau "root".

Puteţi să salvaţi semnele de carte utilizate frecvent, precum `print:/manager`

Sintaxa validă este `print:/[cale-la-folder-virtual]` sau `print:[cale-la-folder-virtual]`

Observaţie: Unele vizualizări şi acţiuni depind puternic de subsistemul de tipărire care este instalat pe calculatorul dumneavoastră şi activat pentru &kde;. Paginile cu informaţii despre imprimante afişează numai acele părţi care sînt valide pentru subsistemul de tipărire &kde; selectat. Dacă în mod normal rulaţi CUPS, dar aţi comutat temporar la Tipărire LPD UNIX generică -- ceea ce este posibil -- veţi vedea mult mai puţine informaţii deoarece LPD nu este capabil să utilizeze acelaşi volum de setări ca în CUPS.

Sintaxa corectă pentru a accesa diferite foldere virtuale şi o scurtă explicaţie despre ceea ce reprezintă:

## Unele exemple

`print:/` (adică rădăcina dispozitivului "print")

  rădăcina virtuală pentru răsfoirea subsistemului de tipărire. Afişează subfolderele Clase, Lucrări, Manager, Imprimante şi Speciale

`print:/classes` sau `print:classes`

  afişează clasele de imprimante (suportat şi util numai pentru CUPS)

`print:/classes/nume_clasă` sau `print:classes/nume_clasă`

  afişează toţi membrii clasei de imprimante (suportat şi util numai pentru CUPS)

`print:/jobs` sau `print:jobs`

  listează lucrările curente şi în aşteptare

`print:/printers` sau `print:printers`

  listează toate imprimantele dumneavoastră. Dacă daţi clic pe numele unei imprimante, veţi vedea mai multe informaţii despre acea imprimantă.

`print:/printers/nume_imprimantă` sau `print:printers/nume_imprimantă`

  afişează informaţii utile despre imprimantă

`print:/manager` sau `print:manager`

  deschide o pagină foarte similară cu modulul Manager &kdeprint; din Centrul de Control &kde;. Aici puteţi comuta un sistem de tipărire diferit sau să executaţi orice altă acţiune administrativă.

  Acesta este una dintre cele mai importante părţi ale sistemului dumneavoastră de tipărire.

`print:/specials` sau `print:specials`

  listează toate imprimantele speciale disponibile. Este posibil să vedeţi:

  - Cele două care vă lasă să salvaţi pe disc un fişier cu lucrarea tipărită, în format &PostScript; sau PDF.

  - Cea care trimite lucrarea ca fişier PDF ataşat prin intermediul &kmail;.

  - Şi ultima care o trimite prin fax dacă aveţi activ unul din subsistemele de fax: Hylafax sau efax.

Puteţi introduce `print:/manager` sau similar ca şi comandă în mini-linia de comandă (activată cu combinaţia de taste &Alt;F2)

Puteţi afla mai multe despre tipărire şi funcţiile puternice ale &kdeprint; dacă citiţi Manualul &kdeprint; local sau site-ul de web &kdeprint; unde există documentele publice (HTML şi PDF), conţinînd Tutoriale, Răspunsuri la întrebări frecvente şi sfaturi generale cu privire la procesul de tipărire.