# webdav

&Hamish.Rodda; &Hamish.Rodda.mail;
&tradClaudiuCostin;
2002-01-21

WebDAV (Distributed Authoring and Versioning) este protocolul pentru web. El permite manipularea uşoară a documentelor şi scripturilor de pe un server http şi are funcţii adiţionale pentru a simplifica controlul versiunilor pentru mai mulţi autori.

Utilizarea acestui protocol este simplă. Introduceţi locaţia pe care doriţi să o vizualizaţi la fel ca pe un URL http cu excepţia faptului că începutul lui trebuie să fie webdav://. Un exemplu ar putea fi `webdav://www.server.com/cale/`. Dacă specificaţi un nume de folder, va fi afişată o listă de fişiere şi foldere pe care le puteţi administra în acelaşi mod în care lucraţi cu fişierele şi folderele oricărui alt sistem de fişiere.

## Caracteristici WebDAV

Blocare

  Interblocarea fişierelor permite utilizatorilor să blocheze un fişier, informîndu-i pe ceilalţi că lucrează în acel moment la el. În acest mod editarea poate fi făcută fără teama că modificările vor fi suprascrise de o altă persoană care lucrează la acelaşi document.

Acces la fişierul sursă

  WebDAV permite accesul la scriptul executat pentru a produce o anumită pagină astfel încît modificările să fie făcute asupra scriptului în sine.

Suport proprietăţi per-document

  Pot fi setate proprietăţi arbitrare pentru a ajuta la identificarea unui document, de exemplu autorul lui.

Pentru a profita de funcţionalităţile suplimentare, aveţi nevoie de aplicaţii care să le suporte. Deocamdată nu există aplicaţii care să le suporte utilizînd acest subsistem de I/E.